Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 69/13/4402	Levice, 23.1.2015
EEČ : 2-31-9-2015

U Z N E S E N I E

Trestná vec:	obvinený XXXXX  
Prečin:	Nepovolená výroba liehu podľa § 253 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Levice zo dňa 2.12.2013, spisová značka 2 Pv 69/13/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Od presne nezisteného času do dňa 19.01.2013 v čase do 17.20 hod v priestoroch rodinného domu na adrese XXXXX XXXXX, okres Levice prechovával svojpomocne vyrobené technologické zariadenie na výrobu liehu bez príslušného povolenia colného úradu.

Uznesením prokurátora Okresnej prokuratúry Levice zo dňa 2.12.2013, spisová značka 2 Pv 69/13/4402, bola určená obvinenému skúšobná doba v trvaní 12 mesiacov.
Odôvodnenie:
         XXXXX prokuratúry Levice uznesením sp. zn. 2 Pv 69/13 - 18 zo dňa 02.12.2013, právoplatným 09.12.2013 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX, stíhanému za prečin nedovolenej výroby liehu podľa § 253 odsek 2 Trestného zákona na skutkovom základe uvedenom vo výrokovej časti tohto uznesenia a obvinenému XXXXX súčasne podľa § 216 odsek 2 Trestného poriadku určil skúšobnú doba v trvaní dvanásť mesiacov, ktorá obvinenému začala plynúť od právoplatnosti predmetného uznesenia o podmienečnom zastavení trestného stíhania, t.j. od 09.12.2013, teda skúšobná doba obvinenému uplynula dňa 09.12.2014.

         Zo zadovážených dokladov z miesta trvalého bydliska - Obecného úradu XXXXX, odboru všeobecnej vnútornej správy Okresného úradu Levice, Obvodného oddelenia PZ Šahy Odboru poriadkovej polície Okresného riaditeľstva PZ Levice, lustráciou v systéme AVÍZO a Registra trestov GP SR som zistil, že obvinený v priebehu skúšobnej doby viedol riadny život a nedopustil sa žiadneho protiprávneho konania. 

Vychádzajúc z uvedených skutočností je potrebné prijať záver, že obvinený v priebehu skúšobnej doby podmienečného zastavenia trestného stíhania viedol riadny život, pretože nebol prejednávaný pre priestupky a nespáchal žiadny ďalší trestný čin. 

Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam,  prokurátor rozhodne, že sa obvinený osvedčil. 

S poukazom na všetky uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor